નવસારી નગર પ્રાથમિક મિશ્ર શાળા નંબર 10ની મુલાકાતે પહોંચેલી શિક્ષણ સમિતી ટીમને શાળાની પાછળના ભાગે દેશી અને ઇંગ્લીસ દારૂની ખાલી પોટલીઓ અને બોટલોનો નજારો જોઇને સમિતીનાં સભ્યો ચોકી ઉઠ્યા હતા. દશેરાટેકરીમાં આવેલી આ શાળાનાં આચાર્ય સાથે આ ઘટના અંગે ચર્ચા કરી તેમને આ સંદર્ભે શિક્ષણ સમિતીમાં લેખિત રજૂઆત કરવા તાકીદ કરવામાં આવી હતી. પાલિકા સંચાલિત નગર પ્રાથમિક શાળાઓ પૈકીની દશેરા ટેકરીની મિશ્રશાળા નંબર 10માં તાજેતરમાં જ શિક્ષણ સમિતીનાં વાઇસ ચેરમેન તરીકેનો ચાર્જ સંભાળનાર સુરેશભાઇ શેઠ, શિક્ષણ સમિતીનાં સભ્યો વિરેન્દ્રભાઇ કહાર તથા અશોકભાઇ રાઠોડની ટીમે મુલાકાત લીધી હતી.